text: Maharateng ho no mako i kaemang ho, ano mihakelong to mama ato ina talalotok mikasoy anca talaomah malingad, mara’od to ko safaw cecay tatokian, midateng to kami malakaka i palapalaan, ira ko kakorot, papah no kakorot, sama’, lapat, tatokem, kapayaay ato lokot, mitangtang sa maemin han pacamol misafel, tadakadofahay ko sakalahok niyam. Tenas han to cilah ko kakorot, saaledet sa kaenen, nika meromero han caay kafana’ to kaaledet kaenen, sarara han mikemkem a komaen, itiya mahapinang a kaaledet.